text: Lave hække og patruljer skal forhindre tyveri 
  22 april 2011 kl. 15.31
  BILLUND. Legoland gør nu en målrettet indsat for at forhindre, at bilen er ribbet for alt af værdi, når familien vender tilbage til parkerinsgpladsen efter besøget i forlystelsesparken.
  I denne uge blev der stjålet elektronisk udstyr fra to parkerede biler, mens ejerne var inde i Legoland.
  - Vi vil gøre alt, hvad vi kan for at sikre, at det skal være en god oplevelse at besøge os, og det er det selvfølgelig ikke, hvis man vender tilbage til sin bil, og opdager, at der har været tyveri, forklarer direktør i Legoland, Henrik Höhrmann i dag til TV SYD.
  
  Kan ikke skjule sig
  En af af metoderne til at undgå tyveri er blandt andet at holde bevoksningen nede, så det bliver sværere for eventuelle tyveknægte at gemme sig mellem hækkene.
  Samtidig intensiverer Legoland sit opsyn med de nærliggende p-pladser ved at lade parkens sikkerhedsfolk patruljere regelmæssigt.
  